Płock
<s>Płock (njemački: Schröttersburg, od 1941- 45) je grad od 119,425 stanovnika u sredini Poljske u Mazovjeckom vojvodstvu.</s>

<s>Geografske karakteristike</s>

<s>Płock se danas prostire duž obje obale rijeke Visle, udaljen 110 km sjeverozapadno od Varšave.</s><s>Historijski centar grada nalazi se na strmoj i 52 metra visokoj desnoj (istočnoj) obali rijeke, koja je tu široka 1,5 km.</s><s>Izrastao je na tom mjestu jer je pružalo dobre uvjete za odbranu.</s>

<s>Historija</s>

<s>Płock je prvi put dokumentiran u 10. vijeku, kao najstariji grad u Mazoviji.</s><s>Gradska prava je dobio 1237., 20 godina prije Krakova.</s>

<s>Za srednjeg vijeka je bio jedan od najvažnijih administrativnih i kulturnih centara Kraljevine Poljske.</s><s>A  između 1079. - 1138. i prijestolnica zemlje.</s>

<s>U kraljevskoj kapeli katedrale nalaze se sarkofazi poljskih vojvoda Władysława Hermana i Bolesłava Krivoustog.</s><s>Njegov zamak je za ranog srednjeg vijeka bio rezidencija mazovskih vojvoda, a od 1075. do danas je rezidencija njegovih biskupa.</s>

<s>Tokom 17. vijeka prosperirao je kao trgovište.</s><s>Od 1783. je u sastavu Pruskog Kraljevstva, a tek nakon Prvog svjetskog rata od 1918. je ponovno Poljski.</s>

<s>Teško je razoran pri samom kraju Drugog svjetskog rata za vrijeme borbi između Crvene armije i Wehrmachta.</s>

<s>Znamenitosti 
Pored vrlo stare katedrale, atrakcija grada je njegov zoološki vrt i dva prirodna rezervata u okolici jedan na sjeverozapadu (Brudzeński) i jedan na jugozapadu (Gostynińsko-Włocławski).</s><s>U samom gradu uz Vislu nalazi se jezero Sobótka, koje se ljeti pretvara u veliko kupalište.</s>

<s>Obrazovanje, kultura i sport 
Plock je fakultetski grad u kom djeluje filijala Varšavskog univerziteta i tri više škole (jedna od njih je teološka).</s><s>Poznat je po Muzeju Mazovije koji se specijalizirao za secesijska djela i namještaj.</s>

<s>Ponos grada su rukometaši kluba Orlen Wisła Płock, koji je višestruki poljski prvak.</s><s>Popularni su i nogometaši kluba Wisła Płock, koji se natječu u ekstraklasi na svom stadionu Kazimierz Górski.</s>

<s>Privreda</s>

<s>Današnji Płock je prije svega grad naftne industrije i petrokemije (u njemu ima sjedište kompanija ORLEN S.A.), ali i grad mašinske, prehrambene i tekstilne industrije (Levi's).</s>

<s>Plock je i velika riječna luka sa velikim brodogradilištem (Centromost Stocznia Rzeczna).</s>

<s>Pobratimski gradovi 
Płock ima ugovore o partnerstvu sa slijedećim gradovima;</s>

<s>Izvori</s>

<s>Vanjske veze</s>

<s>Urząd Miasta Płock (službene stranice)</s>

<s>Gradovi u Poljskoj</s>

